PTA-wapenvonds behoort glo aan versamelaarDie wapenvonds wat Maandagaand deur die polisie in ŉ huis in Valhalla in Centurion gemaak is, behoort volgens berigte aan ŉ geregistreerde vuurwapen en ammunisieversamelaar. Beeld berig die eienaar van die huis, Tersius Jansen van Rensburg, was ook tot ’n paar jaar gelede ’n geregistreerde wapensmid. Jansen van Rensburg woon tans in Brittanje en verhuur sy huis in Vikingweg. Die polisie het op die fonfs afgekom nadat ŉ huurder by die huis onraad vermoed het. Die vuurwapens en ammunisie is na die Wierdabrug-polisiekantoor geneem. ŉ Polisiewoordvoerder, lt.kol. Tshisikhawe Ndou, het vroeër gesê meer as 30 vuurwapens, waaronder .303 gewere en 9mm-pistole, en duisende patrone is by die huis gevind. Ndou wou nie bevestig of Jansen van Rensburg in die stadium ŉ verdagte is nie, Ndou het wel gesê daar is tans geen inligting tot hulle beskikking wat aandui dat hy ŉ versamelaar is nie. Lees die volledige storie hier